Anunț concurs pentru post contractual conform H.G. 1336/2022

A) Unitatea de Management a Proiectului, din cadrul Ministerului Culturii, cu sediul în București, Bd. Unirii nr. 22, organizează concurs pentru ocuparea următorului post contractual, cf. H.G. 1336/2022:
1. Nivelul postului: execuție
2. Denumirea postului: Administrator baze de date (data engineer) post vacant, perioadă determinată – normă întreagă/ normă parțială. Activitatea se desfășoară în contextul unui proiect complex de transformare digitală (ePatrimoniu), cu accent pe pregătirea, standardizarea și structurarea seturilor de date din surse multiple, în vederea integrării în baza de date comună a proiectului.
3. Gradul/Treapta profesională: -
4. Numărul de posturi: 1

B) Documente solicitate candidaților pentru întocmirea dosarelor de concurs conform art. 35 din H.G. 1336/2022:
1. formular de înscriere la concurs, conform modelului prevăzut în anexă;
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
5. copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor;
6. certificat de cazier judiciar sau, după caz, extrasul de pe cazierul judiciar;
7. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
8. curriculum vitae, model comun european, în limba română.
9. scrisoare de intenție.
Dosarele de concurs se depun la sediul Ministerului Culturii, Unitatea de Management a Proiectului, Bd. Unirii nr. 22, sector 3, București, intrarea Aulă, etaj 5, sala 503, persoană de contact: Gina Pirontea, tel: 021.222.84.79, e-mail: office@umpcultura.ro.
În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la B) punctele 2-5, în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.

C) Condițiile generale prevăzute de art. 15 din H.G. 1336/2022:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare:
1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 -
Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
D) Condiții specifice de participare la concurs:
TREBUIE SĂ REIASĂ ÎN CLAR DIN DOCUMENTELE DEPUSE LA DOSAR URMĂTOARELE:
Studii de specialitate/ experiență / vechime în muncă:
· Studii universitare absolvite cu diplomă de licență sau echivalentă (de preferință informatică, cibernetică, matematică, statistică, științe ale informării și documentării, științe sociale).
· Minimum 24 luni experiență profesională în lucrul cu baze de date, seturi de date, prelucrare date, analiză date, raportare, documentare, evidență digitală sau activități similare.
· Minimum 24 luni experiență profesională în curățarea, standardizarea, normalizarea, verificarea și structurarea seturilor de date.
· Experiență în lucrul cu date din surse multiple (registre, cataloage, inventare, arhive, sisteme informatice) și în reconcilierea acestora — identificarea corespondențelor între câmpuri, stabilirea cheilor comune, deduplicarea între surse.
· Experiența în proiecte de digitalizare, date deschise, interoperabilitate, patrimoniu cultural sau proiecte cu beneficiari instituționali constituie avantaj.

Cunoștințe de operare/programare pe calculator (necesitate și nivel):
· Cunoștințe solide de operare pe calculator, inclusiv utilizarea aplicațiilor de calcul tabelar și procesare de text, organizarea și gestionarea fișierelor, verificarea și raportarea datelor, precum și prelucrarea și manipularea datelor în formate precum Excel, Google Sheets, CSV, XML și JSON – nivel avansat.
· Cunoștințe de lucru cu baze de date relaționale (ex. SQL) și non-relaționale – nivel mediu.
· Cunoștințe privind structuri de date, tabele, câmpuri, chei, relații între entități, tipuri de date și reguli de validare – nivel avansat.
· Cunosținte în aplicarea unor metode  de identificare a erorilor, duplicatelor, inconsecvențelor, valorilor lipsă și neconcordanțelor din seturi de date; respectiv pentru profilarea calității datelor (completitudine, consistență, validitate) - nivel avansat
· Cunoștințe de sintetizare, clasificare și documentare a seturilor de date, inclusiv prin liste de câmpuri, dicționare de date, reguli de completare sau descrieri ale structurii datelor - nivel avansat
· Cunoștințe privind administrarea de bază a bazelor de date - import/export date, verificare integritate, interogări, actualizare date, gestiune utilizatori sau backup la nivel de utilizator - nivel mediu/avansat
· Cunoștințe solide de scripting pentru transformarea datelor (Python/pandas) sau transformări în SQL;
· Constituie avantaj: utilizarea OpenRefine, a expresiilor regulate sau a altor instrumente pentru curățarea, standardizarea și reconcilierea seturilor de date.
· Constituie avantaj: cunoștințe privind modelarea datelor, metadate, vocabulare controlate, taxonomii, ontologii, RDF, JSON-LD, SKOS, Dublin Core sau CIDOC-CRM.
· Constituie avantaj: cunoștințe privind API-uri, integrarea datelor între sisteme și utilizarea controlului de versiune (Git).
Limbi străine (necesitate și nivel) cunoscute: engleză – avansat
Abilități, calități și aptitudini necesare:
· Capacitate de analiză și sinteză;
· Capacitate de lucru în echipă;
· Capacitate de lucru în condiții de stres;
· Abilități de comunicare și de relaționare interpersonale;
· Abilități de a lucra în situații bine definite și structurate în contextul unor echipe multidisciplinare;
· Experiență în prelucrarea informațiilor;
· Integritate, asumarea responsabilității, punctualitate, promptitudine, inițiativă, confidențialitate.
· Abilități excelente de redactare a documentelor tehnico-administrative într-un mod clar, coerent și structurat;
· Capacitate de analiză, sinteză și prelucrare a informațiilor provenite din surse multiple (administrative, legislative etc.);

Cerințe specifice:
· Se solicită disponibilitate pentru lucru în echipe multidisciplinare, în regim colaborativ și iterativ
· Disponibilitate pentru desfășurarea activității în program prelungit, conform prevederilor legale aplicabile;
· Disponibilitate pentru deplasări la nivel național sau internațional.
E) Bibliografie și tematică:
	Bibliografie
	Tematică

	1.	Ghidul Solicitantului - Digitalizarea în cultură
- Programul Creștere Inteligentă, Digitalizare și Instrumente Financiare 2021-2027 (https://mfe.gov.ro/ghidul-2-2-3-digitalizarea-in- cultura/);
	integral

	2.	Legea	nr.	422/2001	privind	protejarea
monumentelor istorice
	TITLUL I Dispoziții generale
TITLUL	II	Protejarea
monumentelor istorice

	3. Ordonanța Guvernului nr. 43/2000 privind protecția patrimoniului arheologic și declararea unor situri arheologice ca zone de interes național, republicată
	CAPITOLUL	I	Dispoziții
generale
CAPITOLUL	II	Protejarea
patrimoniului arheologic

	4.	Legea	nr.	182/2000	privind	protejarea
patrimoniului cultural național mobil
	CAPITOLUL	I	Dispoziții
generale
CAPITOLUL II Cercetarea, inventarierea și clasarea

	5.	Comunicatul	de	presă	privind	semnarea contractului	de		finanțare		pentru		proiectul ePatrimoniu (https://tinyurl.com/mrxyss6r)
	Integral

	6. Ghidul digitalizării – repere informative ale transformării	digitale	a	serviciilor	publice (https://tinyurl.com/y8h8fxaj);
	Integral

	7. Legea nr. 242 din 20 iulie 2022 privind schimbul de date între sisteme informatice și crearea Platformei naționale de interoperabilitate
	Integral

	8. European Interoperability Framework (EIF), ed. 2017	https://shorturl.at/3mIwK 
	Principii, Dimensiuni, Model
conceptual

	9. CIDOC Conceptual Reference Model (CRM) - Definition of the CIDOC Conceptual Reference Model
https://tinyurl.com/25yep5tv
	Introduction	to	the	basic
concepts p 35-48

	10. Strategia națională privind protejarea monumentelor istorice 2022-2032 https://shorturl.at/jqVbK
	Capitolul Informații generale p. 12-71

	11. Webliografie: website-ul www.umpcultura.ro
	secțiunea „Despre noi”



* Candidații vor avea în vedere actele normative în vigoare (forma consolidată) la data publicării anunțului privind organizarea concursului.
F) Atribuții din fișa postului (exemplificativ)
· Participă la pregătirea, verificarea, curățarea, standardizarea și normalizarea seturilor de date provenite din surse multiple, în vederea integrării acestora în baza de date comună a proiectului.
· Realizează activități de analiză și documentare a structurii datelor, inclusiv identificarea câmpurilor, regulilor de completare, cheilor comune, relațiilor între entități, duplicatelor, valorilor lipsă și neconcordanțelor între surse.
· Participă la activități de import, export, interogare, actualizare și verificare a integrității datelor.
· Contribuie la corelarea structurii datelor, a regulilor de validare și a fluxurilor de prelucrare cu cerințele funcționale ale proiectului și cu arhitectura bazei de date, în colaborare cu dezvoltatorul platformei, membrii echipei tehnice și experții interdisciplinari.
G) Calendarul de desfășurare a concursului:
· termenul de depunere a dosarelor: 27.07.2026, ora 16.30
· rezultatele selecției dosarelor: în termen de două zile lucrătoare de la data expirării termenului de depunere a dosarelor
· proba scrisă: 04.08.2026, începând cu ora 9.00
· afișarea rezultatelor de la proba scrisă: în termen de o zi lucrătoare de la finalizarea probei
· proba interviu: 07.08.2026
· afișarea rezultatelor de la proba interviu: în termen de o zi lucrătoare de la finalizarea probei

În situația în care un candidat a depus dosar de concurs pentru mai multe posturi și este admis la selecția dosarelor pentru două sau mai multe posturi pentru care autoritatea publică a organizat concurs în aceeași zi și la aceeași oră, acesta se prezintă la proba scrisă pentru un singur post.

Termenele în care se pot depune contestații, respectiv afișarea rezultatelor contestațiilor:
După afișarea rezultatelor obținute la selecția dosarelor de înscriere, proba scrisă și interviu, candidații nemulțumiți pot depune contestație la compartimentul resurse umane, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului, sub sancțiunea decăderii din acest drept.

